

 Gradsko vijeće

KLASA:944-01/18-01/15

URBROJ:2186/18-02/1-19-4

Ludbreg, 07. ožujka 2019. g. PRIJEDLOG

 Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17) i članka 33. Statuta Grada Ludbrega („Službeni Vjesnik Varaždinske županije“ br. 23/09, 17/13, 40/13-pročišćeni tekst, 12/18 i 55/18-pročišćeni tekst), Gradsko vijeće Grada Ludbrega na 13. sjednici održanoj 07. ožujka 2019. g., donosi sljedeću

# O D L U K U

**Članak 1.**

 Prihvaća se prijedlog društva **Ciglana Ludbreg d.o.o.**, Vinogradi Ludbreški, Vinogradi Ludbreški 74, OIB:93276355667, kojega zastupa direktor Zoran Kovačić, od 27.02.2019. g., **za zamjenu nekretnina upisanih kao vlasništvo društva Ciglana Ludbreg d.o.o., u zk.ul.br. 7704 k.o. Vinogradi Ludbreški**, i to:

1. **čkbr. 2393/1** – u Kataleni poslovna zgrada od 215 m2, zgrada od 10 m2, garaža od 75 m2, industrijska zgrada od 1109 m2, industrijska zgrada od 413 m2, industrijska zgrada od 1458 m2 i gospodarsko dvorište od 13976 m2, ukupne površine od 17256 m2,
2. **čkbr. 878** – parkiralište u Kataleni od 2430 m2,

**za nekretnine u vlasništvu Grada Ludbrega, i to:**

1. **čkbr. 1244/2** – livada u Ulici Rudolfa Fizira od 4025 m2, upisana u zk.ul.br. 3103 k.o. Ludbreg,
2. **čkbr. 1243/4** – livada u Ulici Rudolfa Fizira od 4200 m2, upisana u zk.ul.br. 3026 k.o. Ludbreg,
3. **čkbr. 1243/5** – livada u Ulici Rudolfa Fizira od 3850 m2, upisana u zk.ul.br. 3026 k.o. Ludbreg,
4. **čkbr. 1243/6** – livada u Ulici Rudolfa Fizira od 4554 m2, upisana u zk.ul.br. 3026 k.o. Ludbreg.

###### Članak 2.

 **Ukupna vrijednost nekretnina u vlasništvu društva Ciglana Ludbreg d.o.o.** iz članka 1. ove Odluke **iznosi 3.262.475,87 kn**, a utvrđena je temeljem Elaborata procjene prometne vrijednosti nekretnine, Broj: 0612/2018, od prosinca 2018., izrađenoga od tvrtke za vještačenje i projektiranje u građevinarstvu: VIP d.o.o., i to za pojedinačne čestice:

1. čkbr. 2393/1 – 3.170.748,97 kn,
2. čkbr. 878 – 91.726,90 kn.

 **Ukupna vrijednost nekretnina u vlasništvu Grada Ludbrega** iz članka 1. ove Odluke **iznosi 3.473,000,00 kn**, a utvrđena je temeljem Elaborata procjene prometne vrijednosti nekretnine, Broj: 0112/2018, od prosinca 2018., izrađenoga od tvrtke za vještačenje i projektiranje u građevinarstvu: VIP d.o.o., i to za pojedinačne čestice:

1. čkbr. 1244/2 – 841.000,00 kn,
2. čkbr. 1243/4 – 877.000,00 kn,
3. čkbr. 1243/5 – 804.000,00 kn,
4. čkbr. 1243/6 – 951.000,00 kn

**Članak 3.**

 S obzirom da vrijednost nekretnina koje se nude za zamjenu nisu jednake, odobrava se zamjena uz uvjet da društvo Ciglana Ludbreg d.o.o., na ime razlike zbog manje vrijednosti nekretnina, uplati Gradu Ludbregu iznos od **210.524,13 kn** odmah kod sklapanja ugovora o zamjeni nekretnina.

**Članak 4.**

 Zamjena nekretnina iz članka 1. ove Odluke odobrava se iz razloga što podnositelj prijedloga za zamjenu planira na zemljištu Grada Ludbrega izgradnju višestambenih zgrada, a nekretnine u vlasništvu podnositelja prijedloga će koristiti Gradu Ludbregu za razvoj projekta uređenja muzejskog, kulturnog i turističkog centra i revitalizacije industrijske baštine.

**Članak 5.**

 Ovlašćuje se gradonačelnik Grada Ludbrega na sklapanje ugovora o zamjeni sukladno odredbama ove Odluke.

###### Članak 6.

Ova Odluka stupa na snagu danom donošenja.

 Stupanjem na snagu ove Odluke prestaje važiti Rješenje o raspisivanju natječaja za prodaju zemljišta stambeno-poslovne namjene kraj trgovačkog centra u Ludbregu, od 07.12.2018. (KLASA:944-01/18-01/15, URBROJ:2186/18-02/1-18-2).

 Predsjednik

 Gradskoga vijeća

 Antun Šimić